## ОБЩИНА ДУЛОВО, ОБЛАСТ СИЛИСТРА

7650 гр.Дулово, ул.Васил Левски 18, тел.:0864/230 00, факс:230 20, Еmail:dulovokmet@abv.bg

ДО

ПРЕДСЕДАТЕЛЯ

на ОБЩИНСКИ СЪВЕТ

гр. ДУЛОВО

ДОКЛАДНА ЗАПИСКА

от

д-р Юксел Ахмед – кмет на община Дулово

ОТНОСНО: Приемане на изменение на Наредба №9 за определяне на базисния месечен наем за предоставяне под наем на имоти – общинска собственост – Приложение №1 – Тарифа за определяне на месечната наемна цена за 1кв.м. полезна площ при предоставяне на недвижими имоти в община Дулово

Уважаеми дами и господа общински съветници,

На основание чл.21, ал.2 от ЗМСМА, чл.79 от АПК, чл.26, ал.1 и ал.2 от Закона за нормативните актове, чл.22 от Наредба №2 на общински съвет гр.Дулово за реда за придобиване, управление и разпореждане с общинското имущество, предлагам Общински съвет гр.Дулово да вземе следното

РЕШЕНИЕ:

Приема изменение на Наредба №9 за определяне на базисния месечен наем за предоставяне под наем на имоти – общинска собственост, Приложение №1 - актуализира с увеличение в размер на 2,8% Тарифа за определяне на месечната наемна цена за 1кв.м. полезна площ при предоставяне на недвижими имоти /помещения и терени/ в община Дулово. Размерът на наема за срока на наемното отношение на сключените договори се увеличава в размер на 2,8%, считано от 01.06.2018г. включително, съобразно отчетения от Националния статистически институт годишен инфлационен индекс на потребителските цени за 2017г. в размер на 2,8%.

**Д-р Юксел Ахмед**

**Кмет на община Дулово**